CHAYO โบรกอัพกำไรปีนี้โต 127% แตะ 526 ลบ. วางงบซื้อหนี้เสีย  3 พันลบ.
CHAYO โบรกอัพกำไรปีนี้โต 127% แตะ 526 ลบ. วางงบซื้อหนี้เสีย  3 พันลบ. ปล่อยสินเชื่อใหม่ 1 พันลบ. แนะซื้อเป้าใหม่ 15.80 บาท
CHAYO โบรกอัพกำไรปีนี้โต 127% แตะ 526 ลบ. วางงบซื้อหนี้เสีย  3 พันลบ. ปล่อยสินเชื่อใหม่ 1 พันลบ. แนะซื้อเป้าใหม่ 15.80 บาท
25 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (23 พ.ค.2565) ว่า บริษัท ชโย กรุ๊ป จำกัด (มหาชน) หรือ CHAYO แนะซื้อเป้าหมาย 15.80 บาท  มีมุมมองบวกต่อภาพรวมการตอบโตของ CHAYO บริษัทคงเป้ากำไรเติบโตอย่างน้อย 25% เทียบช่วงเดียวกันของปีก่อน (ไม่รวมขายหลักประกัน 900 ล้านบาท) เติบโตหลักจากธุรกิจบริหารหนี้เสีย วางเป้าลงทุนซื้อหนี้เสียทั้งปีที่ 3 พันล้านบาท เท่ากับประมาณการของเรา (FY21 = 1.7 พันล้านบาท) และคงเป้าการปล่อยสินเชื่อใหม่ 1 พันล้านบาท
ปัจจุบันไตรมาส 1/2565 พอร์ตสินเชื่อขนาด 380 ล้านบาท โต 13% เทียบไตรมาสก่อนหน้า และมีการปรับประมาณการกำไรปี 2565 ขึ้น  65% จากเดิม จากรายการขายหลักประกันก้อนใหญ่ได้ มูลค่ากว่า 900 ล้านบาท ซึ่งคาดจะรับรู้รายได้เข้ามาเต็มจำนวนในไตรมาส 3/2565 ไม่มีค่าใช้จ่ายเพิ่มเติม โดยภายใต้ประมาณการใหม่กำไรจะอยู่ที่ 526 ล้านบาท (โต 127% เทียบช่วงเดียวกันของปีก่อน)
ปรับราคาเป้าหมายปี 2565 ขึ้นเป็น 15.80 บาท จากเดิม 15.00 บาท อิง PER 33 เท่า (+0.5 S.D. จากค่าเฉลี่ยย้อนหลัง 3 ปี) เดิม 48 เท่า คงคำแนะนำซื้อเป็น 1 ในหุ้น AMC ที่มีการเติบโตโดดเด่น และยังเคลื่อนไหว Laggard ผู้นำตลาดอย่าง JMT นอกจากนี้ความคืบหน้าในการจัดตั้ง JV AMC จะหนุน momentum ของหุ้นได้อย่างต่อเนื่อง